Ruotsi ja Tanska kävivät kovaa huutokauppaa Nordean pääkonttorista – Suomi voitti, vaikka siltä ei pyydetty mitään

Suomen edut olivat Nordean näkökulmasta niin selvät, ettei neuvotteluja tarvittu. Pelkkä pankkiunionin jäsenyys säästää Nordean laskujen mukaan sille miljardin erilaisissa maksuissa.

Suomi sai Nordean pääkonttorin lupaamatta pankille mitään.

Nordean ylin johto, hallituksen puheenjohtaja Björn Wahlroos ja konsernijohtaja Casper von Koskull väänsivät Ruotsin hallituksen ja pankkivalvonnan kanssa kättä maan korkeista vakausmaksuista ja vakavaraisuusvaatimuksista kahden vuoden ajan.